《赠英公大师》
宋代·许道宁

业就携筇别五湖，御帘香暖几曾趋。
精搜象外吟情逸，玄达禅中惠性殊。
江坞秋思霜橘美，云房高寄海峰孤。
白莲共结他年约，还放疏慵入社无。

作者简介：京兆长安人，一作河间人。善画，仿李成，作山泉林石，颇著声誉。早年卖药于汴梁市，常戏作寒林平远之图。后游历太行山，领略山川情韵，遂脱去旧习，行笔简易，笔下峰峦峭拔，林木劲硬，别成一家体。为张士逊所推奖，赠诗有“李成谢世范宽死，唯有长安许道宁”之句。